કોલકાતા : પશ્ચિમ બંગાળનાં નદિયા જિલ્લાનાં એક યુવકે ભિખારીઓની મદદ માટેની એક અનોખી રીત શોધી લેવાઇ છે. તેમણે ભિખારીઓને પૈસા દેવા માટે એમઆઇએસ (માસિક આવક યોજના) ખાતા ખોલાવે છે. નદિયા જિલ્લાનાં છપરા શ્રીનગર વિસ્તારમાં રહેનારા નિખિલ શાહ સિમેન્ટનાં ડિલર છે. તેઓ પોતાની એક દુકાન ચલાવે છે. તેમની પાસે કેટલાક ભિખારીઓ રોજીંદી રીતે ભીખ માંગવા માટે આવતા હતા. તેઓ રોજ આ ભિખારીઓને ભિખ આપતા હતા. પરંતુ 2011માં એક દિવસ તેમની પત્નીએ તેને એક અનોખો આઇડિયા આપ્યો.